ΑΠΟΦΑΣΕΙΣ
Αριθμ. 1142/21
Προσθήκη νέας οργανικής μονάδας και τροποποίηση της Διεύθυνσης Τηλεπικοινωνιών του Ορ-
γανισμού της Εθνικής Επιτροπής Τηλεπικοινωνιών και Ταχυδρομείων όπως αυτός έχει εγκριθεί
με την υπό στοιχεία ΑΠ ΕΕΤΤ 996/08/22.6.2021
απόφαση.
Η ΕΘΝΙΚΉ ΕΠΙΤΡΟΠΉ ΤΗΛΕΠΙΚΟΙΝΩΝΙΏΝ
ΚΑΙ ΤΑΧΥΔΡΟΜΕΊΩΝ (ΕΕΤΤ)
Έχοντας υπόψη:
α. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184),
β. τον ν. 4070/2012 «Ρυθμίσεις Ηλεκτρονικών Επικοινωνιών, Μεταφορών, Δημοσίων Έργων και άλλες δια-
τάξεις» (Α’ 82),
γ. τον ν. 4053/2012 «Ρύθμιση λειτουργίας της ταχυδρομικής αγοράς, θεμάτων ηλεκτρονικών επικοινωνιών και
άλλες διατάξεις» (Α’ 44),
δ. τον ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133) και ιδίως το άρθρο 20 αυτού
ε. τον ν. 3959/2011«Προστασία του ελεύθερου ανταγωνισμού» (Α΄ 93),
στ. τον Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. (ν. 3528/
2007, Α΄ 26),
ζ. τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α΄ 143),
η. τον ν. 4354/2015 «Διαχείριση των μη εξυπηρετούμενων δανείων, μισθολογικές ρυθμίσεις και άλλες επεί-
γουσες διατάξεις εφαρμογής της συμφωνίας δημοσιονομικών στόχων και διαρθρωτικών μεταρρυθμίσεων»
(Α΄ 176),
θ. τoν ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της
27ης Απριλίου 2016 και άλλες διατάξεις» (Α΄ 137),
ι. τον ν. 4440/2016 «Ενιαίο Σύστημα Κινητικότητας στη
Δημόσια Διοίκηση και την Τοπική Αυτοδιοίκηση, υποχρεώσεις των προσώπων που διορίζονται στις θέσεις
των άρθρων 6 και 8 του ν. 4369/2016, ασυμβίβαστα και
πρόληψη των περιπτώσεων σύγκρουσης συμφερόντων
και λοιπές διατάξεις» (Α΄ 224),
ια. τον ν. 4492/2017 «Διακίνηση και εμπορία νωπών και
ευαλλοίωτων αγροτικών προϊόντων και άλλες διατάξεις»
(Α΄ 156), και ιδίως το άρθρο 18,
ιβ. την υπ’ αρ. 62189/ 18.10.2001 κοινή υπουργική απόφαση «Κανονισμός Οικονομικής Διαχείρισης της ΕΕΤΤ»
(Β΄ 1391),
ιγ. Την υπ’ αρ. 69452/1995 υπουργική απόφαση «Κανονισμός Εσωτερικής Λειτουργίας της ΕΕΤΤ» (Β΄ 505),
ιδ. την υπ’ αρ. 237/084/3.12.2001 απόφαση της ΕΕΤΤ
«Κανονισμός Διαχείρισης Δαπανών της ΕΕΤΤ και Παροχή
σχετικών Εξουσιοδοτήσεων» (Β΄ 1701),
ιε. το π.δ. 410/1988 «Κωδικοποίηση σε ενιαίο κείμενο
των διατάξεων της κείμενης νομοθεσίας, που αφορούν
το προσωπικό με σχέση εργασίας ιδιωτικού δικαίου του
Δημοσίου, των Οργανισμών Τοπικής Αυτοδιοίκησης και
των λοιπών Νομικών Προσώπων Δημοσίου Δικαίου»
(Α΄ 191),
ιστ. το άρθρο 51Β του ν. 2121/1993 «Πνευματική ιδιοκτησία, συγγενικά δικαιώματα και πολιτιστικά θέματα.»
(Α’ 25), περί της προστασίας προηγουμένως αδημοσίευτων έργων,
ιζ. το άρθρο 66Ε του ν. 2121/1993 (Α’ 25), που αφορά
στην καταπολέμηση της διαδικτυακής πειρατείας, όπως
τροποποιήθηκε με το άρθρο 48 του ν. 4821/2021 «Εκσυγχρονισμός του Ελληνικού Κτηματολογίου, νέες ψηφιακές
υπηρεσίες και ενίσχυση της ψηφιακής διακυβέρνησης
και άλλες διατάξεις» (Α’ 134),
ιη. το άρθρο 36Α του ν. 4689/2020 «Ενσωμάτωση στην
ελληνική νομοθεσία των Οδηγιών (ΕΕ) 2016/800, 2017/
1371, 2017/541, 2016/1919, 2014/57/ΕΕ, κύρωση του
Μνημονίου Διοικητικής Συνεργασίας μεταξύ του Υπουργείου Δικαιοσύνης της Ελληνικής Δημοκρατίας και του
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
18 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1280
19.03.2025 10:43:25
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1280/18.03.2025
Υπουργείου Δικαιοσύνης και Δημόσιας Τάξεως της Κυπριακής Δημοκρατίας, τροποποιήσεις του ν. 3663/2008
(Α’ 99) προς εφαρμογή του Κανονισμού (ΕΕ) 2018/1727
και άλλες διατάξεις.» (Α’ 103) που αφορούν στην απενεργοποίηση διαδικτυακού περιεχομένου που αποτελεί δη-
μόσια υποκίνηση σε τέλεση τρομοκρατικού εγκλήματος,
ιθ. την από 10 Νοεμβρίου 2017 και με υπό στοιχεία
ΔΙΔΑΔ/Φ.35.49/2356/οικ.38996 εγκύκλιο του Υπουργείου Διοικητικής Ανασυγκρότησης,
κ. τον Κανονισμό (ΕΚ) 1/2003 της 16ης Δεκεμβρίου
2002 για την εφαρμογή των κανόνων ανταγωνισμού που
προβλέπονται στα άρθρα 81 και 82 της Συνθήκης,
κα. τον Κανονισμό (ΕΕ) 2022/2065 του Ευρωπαϊκού
Κοινοβουλίου και του Συμβουλίου της 19ης Οκτωβρίου
2022 σχετικά με την ενιαία αγορά ψηφιακών υπηρεσιών
και την τροποποίηση της Οδηγίας 2000/31/ΕΚ (Πράξη
για τις Ψηφιακές Υπηρεσίες),
κβ. τον Κανονισμό (ΕΕ) 2022/1925 του Ευρωπαϊκού
Κοινοβουλίου και του Συμβουλίου της 14ης Σεπτεμβρίου
2022 σχετικά με διεκδικήσιμες και δίκαιες αγορές στον
ψηφιακό τομέα και για την τροποποίηση των Οδηγιών
(ΕΕ) 2019/1937 και (ΕΕ) 2020/1828 (Πράξη για τις Ψηφιακές Αγορές),
κγ. τον Κανονισμό (ΕΕ) 2021/784 του Ευρωπαϊκού Κοινοβουλίου και του Συμβουλίου της 29ης Απριλίου 2021
σχετικά με την πρόληψη της διάδοσης τρομοκρατικού
περιεχομένου στο διαδίκτυο,
κδ. την Οδηγία (ΕΕ) 2019/790 του Ευρωπαϊκού Κοινοβουλίου και του Συμβουλίου, της 17ης Απριλίου 2019, για
τα δικαιώματα πνευματικής ιδιοκτησίας και τα συγγενικά
δικαιώματα στην ψηφιακή ενιαία αγορά και την τροποποίηση των Οδηγιών 96/9/ΕΚ και 2001/29/ΕΚ,
κε. τον Κανονισμό (ΕΕ) 2023/2854 του Ευρωπαϊκού
Κοινοβουλίου και του Συμβουλίου της 13ης Δεκεμβρίου
2023 για εναρμονισμένους κανόνες σχετικά με τη δίκαιη
πρόσβαση σε δεδομένα και τη δίκαιη χρήση τους και για
την τροποποίηση του Κανονισμού (ΕΕ) 2017/2394 και της
Οδηγίας (ΕΕ) 2020/1828 (Κανονισμός για τα Δεδομένα),
κστ. τον Κανονισμό (ΕΕ) 2024/1689 του Ευρωπαϊκού
Κοινοβουλίου και του Συμβουλίου της 13ης Ιουνίου 2024
για τη θέσπιση εναρμονισμένων κανόνων σχετικά με την
τεχνητή νοημοσύνη και την τροποποίηση των Κανονισμών (ΕΚ) 300/2008, (ΕΕ) 167/2013, (ΕΕ) 168/2013, (ΕΕ)
2018/858, (ΕΕ) 2018/1139 και (ΕΕ) 2019/2144 και των
Οδηγιών 2014/90/ΕΕ, (ΕΕ) 2016/797 και (ΕΕ) 2020/1828
(Κανονισμός για την Τεχνητή Νοημοσύνη),
κζ. τον ν. 5099/2024 «Λήψη μέτρων για την εφαρμογή
του Κανονισμού (ΕΕ) 2022/2065 του Ευρωπαϊκού Κοινοβουλίου και του Συμβουλίου της 19ης Οκτωβρίου
2022 σχετικά με την ενιαία αγορά ψηφιακών υπηρεσιών
και την τροποποίηση της Οδηγίας 2000/31/ΕΚ («Πράξη για τις ψηφιακές υπηρεσίες») και άλλες διατάξεις»
(Α’ 48),
κη. τον ν. 5067/2023 «Εφαρμογή διατάξεων του Κανονισμού (ΕΕ) 2021/784 του Ευρωπαϊκού Κοινοβουλίου
και του Συμβουλίου της 29ης Απριλίου 2021 σχετικά με
την πρόληψη της διάδοσης τρομοκρατικού περιεχομένου στο διαδίκτυο και λοιπές ρυθμίσεις του Υπουργείου
Δικαιοσύνης» (Α’ 189),
κθ. τον ν. 4996/2022 «Καθορισμός κανόνων σχετικά
με την άσκηση των δικαιωμάτων πνευματικής ιδιοκτησίας και των συγγενικών δικαιωμάτων που ισχύουν για
ορισμένες επιγραμμικές μεταδόσεις ραδιοτηλεοπτικών
οργανισμών και αναμεταδόσεις τηλεοπτικών και ραδιοφωνικών προγραμμάτων, με τη διατήρηση υψηλού
επιπέδου προστασίας των δικαιωμάτων πνευματικής
ιδιοκτησίας και των συγγενικών δικαιωμάτων στην ψηφιακή ενιαία αγορά και με το δικαίωμα του δημόσιου
δανεισμού και την αναπαραγωγή πρόσθετου αντιτύπου
από μη κερδοσκοπικές βιβλιοθήκες ή αρχεία Τροποποίηση ν. 2121/1993 και ν. 4481/2017-Ενσωμάτωση των
Οδηγιών (ΕΕ) 2019/789, (ΕΕ) 2019/790 και 2006/115/ΕΚ»
(Α’ 218),
λ. την υπ’ αρ. 1004/40/30.8.2021 απόφαση της ΕΕΤΤ
«Κανονισμός Λειτουργίας της Εθνικής Επιτροπής Τηλεπικοινωνιών και Ταχυδρομείων (ΕΕΤΤ)» (Β’ 4660),
λα. την υπ’ αρ. 996/008/22.6.2021 απόφαση της ΕΕΤΤ
«Έγκριση Οργανισμού της Εθνικής Επιτροπής Τηλεπικοινωνιών και Ταχυδρομείων» (Β’ 3367),
λβ. την υπ’ αρ. 1119/2/28.6.2024 απόφαση της ΕΕΤΤ
«Κανονισμός Λειτουργίας Μητρώου Παρόχων Ενδιάμεσων Υπηρεσιών συμπεριλαμβανομένων των Υπηρεσιών
Φιλοξενίας» (Β’ 4299),
λγ. την υπ’ αρ. 1114/18/3.6.2024 απόφαση της ΕΕΤΤ
«Συγκρότηση Ομάδας Εργασίας για την υποστήριξη
της ΕΕΤΤ αναφορικά με την εφαρμογή του Κανονισμού
(ΕΕ) 2022/2065 σχετικά με την ενιαία αγορά ψηφιακών
υπηρεσιών και την τροποποίηση της Οδηγίας 2000/31/
ΕΚ (πράξη για τις ψηφιακές υπηρεσίες) και την διεκπεραίωση καθηκόντων αυτής, ως Συντονιστή Ψηφιακών
Υπηρεσιών»,
λδ. το υπ’ αρ. 1730/18.10.2024 υπηρεσιακό σημείωμα
και το από 27.1.2025 ηλεκτρονικό μήνυμα της Ομάδας
Εργασίας που συστάθηκε με την υπ’ αρ. 1114/18/3.6.2024
απόφαση της ΕΕΤΤ,
λε. το υπ’ αρ. 1789/31.10.2024 υπηρεσιακό σημείωμα
του Προϊσταμένου της Διεύθυνσης Τηλεπικοινωνιών,
λστ. το υπ’ αρ. 46 υπηρεσιακό σημείωμα της 13.1.2025
της Διεύθυνσης Ψηφιακής Διακυβέρνησης με θέμα «Ανάλυση διαδικασιών DSA»,
λζ. το σύνολο των κανονιστικών αποφάσεων της ΕΕΤΤ
και την εν γένει δευτερογενή Νομοθεσία της,
λη. το γεγονός ότι η παρούσα κανονιστική πράξη δεν
προκαλεί δαπάνη στον κρατικό προϋπολογισμό,
λθ. το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ,
μ. την υπ’ αρ. 38055/4.12.2024 εισήγηση της αρμόδιας
υπηρεσίας της ΕΕΤΤ,
και κατόπιν προφορικής εισήγησης του Προέδρου της
ΕΕΤΤ, Καθηγητή Κωνσταντίνου Μασσέλου.
Επειδή:
1. Σύμφωνα με την παρ. 1 του άρθρου 20 του ν. 4622/
2019 «Η οργάνωση και λειτουργία των φορέων της Κεντρικής Δημόσιας Διοίκησης, καθώς και των εποπτευ-
όμενων από αυτούς νομικών προσώπων δημοσίου δικαίου, πλην των Ανεξάρτητων Αρχών, καθορίζονται με
Οργανισμούς, οι οποίοι καταρτίζονται, αντικαθίστανται ή
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1280/18.03.2025
τροποποιούνται με προεδρικά διατάγματα, τα οποία εκδίδονται με πρόταση του καθ’ ύλην αρμόδιου Υπουργού
ή του Πρωθυπουργού, κατά περίπτωση, και των αρμόδιων Υπουργών για τον προϋπολογισμό και για θέματα
οργάνωσης της δημόσιας διοίκησης. Η οργάνωση και
λειτουργία των Ανεξάρτητων Αρχών, καθορίζονται με
Οργανισμούς, οι οποίοι καταρτίζονται, αντικαθίστανται
ή τροποποιούνται με αποφάσεις των αρμόδιων οργάνων
διοίκησής τους».
2. Σύμφωνα με την παρ. 2 του άρθρου 20 του ν. 4622/
2019: «Με τους Οργανισμούς της προηγούμενης παραγράφου καθορίζονται: (α) η αποστολή του φορέα, όπως
προκύπτει από τις κείμενες διατάξεις που διέπουν τη σύσταση και τις αρμοδιότητές του, καθώς και η διάρθρωση
των υπηρεσιών του σε οργανικές μονάδες (γενικές διευθύνσεις, διευθύνσεις, υποδιευθύνσεις, τμήματα, αυτοτε-
λή και μη, αυτοτελή γραφεία, θεσμοθετημένα συλλογικά όργανα), (β) η ονομασία και η έδρα των παραπάνω
οργανικών μονάδων, καθώς και οι στρατηγικοί σκοποί
των Γενικών Διευθύνσεων, οι επιχειρησιακοί στόχοι των
Διευθύνσεων και Υποδιευθύνσεων και οι αρμοδιότητες
των Τμημάτων και λοιπών οργανικών μονάδων, (γ) το
σύνολο των οργανικών θέσεων του προσωπικού, η κατανομή αυτών κατά εργασιακή σχέση, κατηγορία, κλάδο
και ειδικότητα, καθώς και τα τυπικά προσόντα διορισμού
ή πρόσληψης κατά κλάδο και ειδικότητα και (δ) η γενική
περιγραφή καθηκόντων κάθε θέσης ευθύνης, καθώς και
οι κλάδοι, από τους οποίους προέρχονται οι Προϊστάμενοι των οργανικών μονάδων».
3. Σύμφωνα με την παρ. 3 του άρθρου 20 του ν. 4622/
2019: «Με τους Οργανισμούς της παρ. 1 μπορεί επίσης να
προβλέπεται: (α) η σύσταση, κατάργηση ή συγχώνευση
Γενικών ή Ειδικών Γραμματειών και θέσεων Γενικών ή
Ειδικών Γραμματέων, η οργάνωση και λειτουργία τους
καθώς και η τροποποίηση των αρμοδιοτήτων τους, (β) η
σύσταση, κατάργηση ή συγχώνευση υπηρεσιών ή οργανικών μονάδων, καθώς και η μεταφορά των αρμοδιοτή-
των τους σε άλλες υπηρεσίες ή οργανικές μονάδες του
φορέα ή εποπτευόμενων φορέων του ή η κατάργησή
τους, (γ) η σύσταση νέων θέσεων προσωπικού, καθώς και
η κατάργηση, κατά κατηγορία και κλάδο, υφιστάμενων
θέσεων που πλεονάζουν, (δ) η σύσταση νέων κλάδων
κατά κατηγορίες, καθώς και η συγχώνευση ή κατάργηση
υφισταμένων με δυνατότητα κατάργησης αντίστοιχων
οργανικών θέσεων, (ε) η μεταφορά θέσεων προσωπικού
σε άλλους κλάδους, υφιστάμενους ή νέους, της ίδιας
ή άλλης κατηγορίας, καθώς και η ρύθμιση θεμάτων
ένταξης υπηρετούντων υπαλλήλων σε νέους κλάδους
της ίδιας κατηγορίας, που προκύπτουν με σύσταση ή
συγχώνευση υφισταμένων, (στ) η σύσταση οργανικών
μονάδων χωρίς εσωτερική διάρθρωση, (ζ) κάθε άλλη
λεπτομέρεια που αφορά την οργάνωση και λειτουργία
της οικείας υπηρεσίας».
4. Η Εθνική Επιτροπή Τηλεπικοινωνιών και Ταχυδρομείων (εφεξής ΕΕΤΤ) με την υπό στοιχεία ΕΕΤΤ
996/008/22.6.2021 (Β’ 3367) ενέκρινε τον νέο Οργανισμό της, σύμφωνα με τις προαναφερόμενες διατάξεις
του ν. 4622/2019. Ωστόσο, έκτοτε, ο εθνικός νομοθέτης
έχει αναθέσει στην ΕΕΤΤ νέες αρμοδιότητες, οι οποίες,
σύμφωνα με την ανάλυση που ακολουθεί, καθιστούν
αναγκαία την επανεξέταση της οργάνωσης των υπηρεσιών της σε οργανικές μονάδες και την τροποποίηση
του Οργανισμού της.
5. Στις 16.11.2022 τέθηκε σε ισχύ o Κανονισμός (ΕΕ)
2022/2065 («Πράξη για τις Ψηφιακές Υπηρεσίες»), σκοπός του οποίου είναι να συμβάλει στην εύρυθμη λειτουρ-
γία της εσωτερικής αγοράς ενδιάμεσων υπηρεσιών, με
τη θέσπιση εναρμονισμένων κανόνων για ένα ασφαλές,
προβλέψιμο και αξιόπιστο επιγραμμικό περιβάλλον, που
διευκολύνει την καινοτομία και στο οποίο προστατεύονται ουσιαστικά τα θεμελιώδη δικαιώματα που κατοχυ-
ρώνονται στον Χάρτη, συμπεριλαμβανομένης της αρχής
της προστασίας των καταναλωτών.
6. Με τον ν. 5099/2024, η ΕΕΤΤ ορίστηκε ως Συντονιστής Ψηφιακών Υπηρεσιών, σύμφωνα με την παρ. 2 του
άρθρου 49 του ανωτέρω Κανονισμού (ΕΕ) 2022/2065
και της ανατέθηκαν εκτεταμένες αρμοδιότητες για την
επιβολή της Πράξης για τις Ψηφιακές Υπηρεσίες.
7. Με τον ορισμό της ως Συντονιστή Ψηφιακών Υπηρεσιών στην Ελλάδα, η ΕΕΤΤ αναλαμβάνει ιδίως τις ακό-
λουθες αρμοδιότητες:
i. Την πιστοποίηση οργάνων εξωδικαστικής επίλυσης
διαφορών, παρακολούθηση των δραστηριοτήτων τους,
καθώς και την ανάκληση της ιδιότητας αυτής,
ii. την αναγνώριση οντοτήτων ως «αξιόπιστων πηγών επισήμανσης παράνομου περιεχομένου» (Trusted
Flaggers), καθώς και την ανάκληση ή αναστολή της ιδιότητας αυτής,
iii. την εποπτεία των παρόχων ενδιάμεσων ψηφιακών
υπηρεσιών που υπάγονται στη δικαιοδοσία της Ελλάδας
ως προς την τήρηση των υποχρεώσεων που επιβάλλει
η Πράξη για τις Ψηφιακές Υπηρεσίες και ο ν. 5099/2024,
εξαιρουμένων των υποχρεώσεων των άρθρων 26 (διαφήμιση) και 28 (προστασία παιδιών) της Πράξης για
τις Ψηφιακές Υπηρεσίες, για τις οποίες είναι αρμόδια το
Εθνικό Συμβούλιο Ραδιοτηλεόρασης (ΕΣΡ) και η Αρχή
Προστασίας Δεδομένων Προσωπικού Χαρακτήρα
(ΑΠΔΠΧ),
iv. τον γενικότερο συντονισμό σε εθνικό επίπεδο όλων
των ζητημάτων που αφορούν την επίβλεψη και την
επιβολή της Πράξης σε συνεργασία με το ΕΣΡ και την
ΑΠΔΠΧ και την κατάρτιση και δημοσίευση των εκθέσεων
δραστηριοτήτων που προβλέπει η Πράξη (άρθρο 55),
v. τη συνεργασία με την Ευρωπαϊκή Επιτροπή, το Συμβούλιο Ψηφιακών Υπηρεσιών και τους Συντονιστές των
άλλων κρατών μελών για την αποτελεσματική εφαρμογή της Πράξης για τις Ψηφιακές Υπηρεσίες σε όλη την
Ένωση,
vi. την εξέταση και διεκπεραίωση καταγγελιών για
παραβάσεις της Πράξης για τις Ψηφιακές Υπηρεσίες,
ενεργώντας στην Ελλάδα ως κεντρικό σημείο παραλαβής καταγγελιών κατά παρόχων ενδιάμεσων υπηρεσιών,
vii. τη διενέργεια ακροάσεων για την επιβολή κυρώσεων σε παρόχους ενδιάμεσων υπηρεσιών για παραβάσεις
της Πράξης που υπάγονται στη δικαιοδοσία της,
viii. την αξιολόγηση αιτήσεων που υποβάλλονται από
ερευνητές για την χορήγηση του καθεστώτος διαπιστευΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1280/18.03.2025
μένου ερευνητή, σύμφωνα με το άρθρο 40 παρ. 8 και 9
της Πράξης,
ix. τη συμμετοχή στο Συμβούλιο Ψηφιακών Υπηρεσιών
και στις ομάδες εργασίας της Ευρωπαϊκής Επιτροπής
που καθορίζει το Συμβούλιο Ψηφιακών Υπηρεσιών της
Ευρωπαϊκής Επιτροπής σχετικά με την εφαρμογή της
Πράξης, στα οποία θα συμμετέχουν στελέχη από τους
Συντονιστές Ψηφιακών Υπηρεσιών των Κρατών,
x. επιπλέον των ανωτέρω, σύμφωνα με τον ν. 5099/
2024, η ΕΕΤΤ συμμετέχει στη Συμβουλευτική Επιτροπή
για τις Ψηφιακές Υπηρεσίες και τηρεί «Μητρώο Παρόχων
Ενδιάμεσων Υπηρεσιών».
8. Περαιτέρω, με τον ν. 5067/2023, η ΕΕΤΤ ορίστηκε ως
αρμόδια αρχή για την εποπτεία της συμμόρφωσης των
παρόχων υπηρεσιών φιλοξενίας με τον Κανονισμό (ΕΕ)
2021/784 και ειδικότερα της ανατέθηκαν τα ακόλουθα
καθήκοντα:
i. Η εποπτεία των παρόχων υπηρεσιών φιλοξενίας
αναφορικά με την εφαρμογή των ειδικών μέτρων που
επιβάλλονται σύμφωνα με το άρθρο 5 του Κανονισμού
(ΕΕ) 2021/784 (άρθρο 5 παρ. 1 στοιχ. β) και άρθρο 8 του
νόμου),
ii. η επιβολή των διοικητικών κυρώσεων που προβλέπονται στα άρθρα 14 και 15 του ν. 5067/2023 για τις πα-
ραβιάσεις του άρθρου 18 του Κανονισμού (ΕΕ) 2021/784
(άρθρο 5 παρ. 1 στοιχ. β) του νόμου),
iii. η δημιουργία και λειτουργία σε ηλεκτρονική μορφή
Μητρώου παρόχων υπηρεσιών φιλοξενίας, στο οποίο
εγγράφονται οι πάροχοι που έχουν την κύρια εγκατάστασή τους στην Ελλάδα ή ο νόμιμος αντιπρόσωπός των
οποίων κατοικεί ή είναι εγκατεστημένος στην Ελλάδα
(άρθρο 9 του νόμου),
iv. η τήρηση αρχείου με τις εντολές αφαίρεσης, τις
εκθέσεις και λοιπές πληροφορίες και στοιχεία ανά εποπτευόμενο πάροχο υπηρεσιών φιλοξενίας (άρθρο 10).
9. Σύμφωνα με το άρθρο 18 του ν. 4996/2022 προστέθηκε άρθρο 51Β στον ν. 2121/1993, ο οποίος ενσωματώ-
νει, μεταξύ άλλων, την Οδηγία (ΕΕ) 2019/790 στο εθνικό
δίκαιο, προβλέπεται ότι η ΕΕΤΤ εκδίδει Κανονισμό με τον
οποίο εξειδικεύονται τα κριτήρια προσδιορισμού της
αμοιβής των εκδοτών τύπου που ορίζει το άρθρο 18 από
τους παρόχους υπηρεσιών της κοινωνίας της πληροφορίας. Περαιτέρω, η παρ. 6 του ιδίου άρθρου εξουσιοδοτεί
την ΕΕΤΤ να επεξεργάζεται τα υποβληθέντα αιτήματα
αμφότερων των μερών, σε περίπτωση αποτυχίας των
μεταξύ τους διαπραγματεύσεων, συστήνοντας ειδική
Επιτροπή προκειμένου για την έκδοση εμπιστευτικής
γνωμοδότησης, κατ’ εφαρμογή της εκεί προβλεπόμενης
διαδικασίας.
10. Περαιτέρω, το άρθρο 40 του Κανονισμού (ΕΕ) 2022/
1925 («Πράξη για τις Ψηφιακές Αγορές») ορίζει ότι η Ευρωπαϊκή Επιτροπή συγκροτεί ομάδα υψηλού επιπέδου
για την πράξη για τις ψηφιακές αγορές η οποία αποτελείται από έξι ευρωπαϊκούς φορείς και δίκτυα. Ένας
από αυτούς είναι ο Φορέας Ευρωπαϊκών Ρυθμιστικών
Αρχών για τις Ηλεκτρονικές Επικοινωνίες, του οποίου
μέλος είναι η ΕΕΤΤ. Επίσης, σύμφωνα με την Πράξη για
τις Ψηφιακές Αγορές (ενδεικτικά αναφέρονται τα άρθρα 26 και 53(4) αυτής) οι εθνικές αρμόδιες αρχές των
κρατών μελών μπορεί να κληθούν να συνδράμουν την
Ευρωπαϊκή Επιτροπή στην εφαρμογή της Πράξης για τις
Ψηφιακές Αγορές.
11. Επιπλέον των ανωτέρω και δεδομένης της έκδοσης
νέων ευρωπαϊκών Κανονισμών για τη ρύθμιση άλλων
ψηφιακών θεμάτων, που προβλέπουν την υποχρέωση
των κρατών μελών να ορίσουν τις αρμόδιες αρχές (Κανονισμοί (ΕΕ) 2023/2854 και 2024/1689), είναι υπαρκτό το
ενδεχόμενο στο επόμενο διάστημα να ανατεθούν στην
ΕΕΤΤ περαιτέρω αρμοδιότητες συναφείς με το αντικείμενό της. Συγκεκριμένα:
i. Το άρθρο 37 του Κανονισμού (ΕΕ) 2023/2854 («Κανονισμός για τα δεδομένα») ορίζει ότι η αρμόδια εθνική
αρχή σε κάθε Κράτος Μέλος που είναι υπεύθυνη για την
εφαρμογή και την επιβολή των άρθρων 23 έως 31 και
των άρθρων 34 και 35 και θα οριστεί από αυτό θα πρέπει
να διαθέτει πείρα στον τομέα των δεδομένων και των
υπηρεσιών ηλεκτρονικών επικοινωνιών. Τα άρθρα 23
έως 31 αφορούν τις περιπτώσεις αλλαγής υπηρεσιών
επεξεργασίας δεδομένων (συμπεριλαμβανομένων των
σχετικών υποχρεώσεων των παρόχων υπηρεσιών επεξεργασίας δεδομένων) ενώ τα άρθρα 34 και 35 αφορούν
τη διαλειτουργικότητα για τους σκοπούς της παράλληλης χρήσης των υπηρεσιών επεξεργασίας δεδομένων
και τη διαλειτουργικότητα για υπηρεσίες επεξεργασίας
δεδομένων. Συνεπώς, είναι πιθανόν η ΕΕΤΤ να αναλάβει
περαιτέρω αρμοδιότητες σε αυτό το πλαίσιο.
ii. Επίσης, ο Κανονισμός (ΕΕ) 2024/1689 («Κανονισμός
για την Τεχνητή Νοημοσύνη») απαιτεί από τα Κράτη
Μέλη να συστήσουν ή να ορίσουν μία εθνική αρχή ως
κοινοποιούσα αρχή η οποία είναι υπεύθυνη για τον καθορισμό και τη διεξαγωγή των αναγκαίων διαδικασιών
αξιολόγησης, ορισμού και κοινοποίησης των οργανισμών αξιολόγησης της συμμόρφωσης, καθώς και για
την παρακολούθησή τους. Επίσης, τα Κράτη Μέλη θα
πρέπει να συστήσουν ή να ορίσουν μία εθνική αρχή ως
αρχή εποπτείας της αγοράς για τους σκοπούς του κανονισμού. Σε κάποια Κράτη Μέλη εξετάζεται ο ορισμός της
εθνικής ρυθμιστικής αρχής ηλεκτρονικών επικοινωνιών
σε κάποιον από τους δύο ρόλους.
12. Οι προαναφερόμενες νέες αρμοδιότητες που ανατέθηκαν στην ΕΕΤΤ με τους ν. 5099/2024, 4996/2022
και ν. 5067/2023, διαφοροποιούνται από τα μέχρι σήμερα καθήκοντα της ΕΕΤΤ σχετικά με τη ρύθμιση και
εποπτεία του τομέα παροχής δικτύων και υπηρεσιών
ηλεκτρονικών επικοινωνιών, συναφών υπηρεσιών και
φάσματος ραδιοσυχνοτήτων, καθώς και του τομέα ταχυδρομικών υπηρεσιών. Πρόκειται για αρμοδιότητες
που προβλέπονται σε ευρωπαϊκούς Κανονισμούς που
ρυθμίζουν κατά βάση ψηφιακές υπηρεσίες, υπηρεσίες
της κοινωνίας της πληροφορίας και άλλα ψηφιακά θέματα. Επομένως, δεν μπορούν να υπαχθούν στις Διευ-
θύνσεις του υφιστάμενου Οργανισμού της ΕΕΤΤ και θα
πρέπει να δημιουργηθεί νέα Διεύθυνση στην οποία θα
υπαχθούν οι αρμοδιότητες σχετικά με ψηφιακά θέματα.
Επίσης, για την ορθή εκτέλεση των νέων καθηκόντων
της ΕΕΤΤ, απαιτείται η πλήρης απασχόληση κατάλληλου
αριθμού αρμόδιου προσωπικού. Ενδεικτικά αναφέρεΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1280/18.03.2025
ται ότι η ανεπίσημη ανταλλαγή απόψεων μεταξύ των
Εθνικών Συντονιστών στα κράτη μέλη για την Πράξη
για τις Ψηφιακές Υπηρεσίες, ειδικά για τις αρμοδιότητες
που προβλέπονται στην Πράξη για τις Ψηφιακές Υπηρεσίες, ανέδειξε ότι σε κάποιους Εθνικούς Συντονιστές
αναμένεται να απασχοληθούν έως 49 στελέχη με τα εν
λόγω καθήκοντα.
13. Λαμβάνοντας υπόψη τις απαιτήσεις σε στελέχωση
για τις αρμοδιότητες της Πράξης για τις Ψηφιακές Υπηρεσίες και τις λοιπές αρμοδιότητες της ΕΕΤΤ σε σχέση με
ψηφιακά θέματα, η δημιουργία Διεύθυνσης για Ψηφιακά
Θέματα κρίνεται αναγκαία, αποφασίζει:
Την προσθήκη νέας οργανικής μονάδας επιπέδου
Διεύθυνσης με δύο Τμήματα και την τροποποίηση της
Διεύθυνσης Τηλεπικοινωνιών του Οργανισμού της Εθνικής Επιτροπής Τηλεπικοινωνιών και Ταχυδρομείων όπως
αυτός έχει εγκριθεί με την ΑΠ ΕΕΤΤ 996/08/22-6-2021
ως ακολούθως:
Άρθρο 1
Τροποποίηση του άρθρου 1
της ΑΠ ΕΕΤΤ 996/08/22.6.2021
Οι παρ. 2 και 3 του άρθρου 1 αντικαθίστανται ως εξής:
«2. Η ΕΕΤΤ αποτελεί την Εθνική Ρυθμιστική Αρχή σε
θέματα παροχής δικτύων και υπηρεσιών ηλεκτρονικών
επικοινωνιών, συναφών ευκολιών και συναφών υπηρεσιών και φάσματος ραδιοσυχνοτήτων, καθώς και στα θέ-
ματα του τομέα των ταχυδρομικών υπηρεσιών σύμφωνα
με την κείμενη νομοθεσία. Επίσης, η ΕΕΤΤ έχει οριστεί
ως «Συντονιστής ψηφιακών υπηρεσιών» της Ελλάδας.
3. Αποστολή της ΕΕΤΤ τυγχάνει ο έλεγχος, η ρύθμιση
και η εποπτεία των αγορών των ανωτέρω πεδίων αρμοδιότητάς της, σύμφωνα με τα προβλεπόμενα στις
διατάξεις των ν. 4727/2020 (Α’ 184), ν. 4070/2012 (Α’ 82),
ν. 4053/2012 (Α’ 44), ν. 3959/2011 (Α’ 93), των άρθρων 101
και 102 ΣΛΕΕ, καθώς και του Κανονισμού (ΕΚ) 1/2003 της
16ης Δεκεμβρίου 2002, ν. 5099/2024 (Α’ 48), ν. 5067/2023
(Α’ 189), ν. 4996/2022 (Α’ 218), όπως ισχύουν».
Άρθρο 2
Τροποποίηση του άρθρου 2
της ΑΠ ΕΕΤΤ 996/08/22.6.2021
Η παρ. 2.1 του άρθρου 2 αντικαθίσταται ως εξής:
«2.1. Η Ολομέλεια της ΕΕΤΤ ασκεί το σύνολο των κανονιστικών, ρυθμιστικών, εποπτικών και διοικητικών
αρμοδιοτήτων των άρθρων 113 του ν. 4727/2020, 12
του ν. 4070/2012, 5 του ν. 5067/2023, 4 του ν. 5099/2024,
ενώ κατά τα ειδικότερα οριζόμενα στο τρίτο εδάφιο της
παρ. 3 του άρθρου 11 του ν. 4070/2012, δύναται να ασκεί
και την αρμοδιότητα της έκδοσης ατομικών διοικητικών
πράξεων, παράλληλα με τον Πρόεδρο ή τα Μέλη της
ή μέλη του προσωπικού της ΕΕΤΤ, στους οποίους έχει
μεταβιβαστεί η σχετική αρμοδιότητα με προηγούμενη
απόφαση της ΕΕΤΤ. Επιπλέον, κατά τα ειδικότερα οριζόμενα στον Κανονισμό Οικονομικής Διαχείρισης της ΕΕΤΤ,
όπως εκάστοτε ισχύει, η Ολομέλεια της ΕΕΤΤ πραγματοποιεί την οικονομική διαχείριση των εσόδων της ΕΕΤΤ,
εγκρίνοντας κάθε δαπάνη με αποφάσεις της που εκτελούνται από το Οικονομικό Τμήμα της ΕΕΤΤ. Η Ολομέλεια
της ΕΕΤΤ δύναται να εξουσιοδοτεί τον Πρόεδρο ή τους
Αντιπροέδρους για την έγκριση οποιασδήποτε δαπάνης
εμπίπτει στις διατάξεις του Κανονισμού Οικονομικής Διαχείρισης της ΕΕΤΤ. Η Ολομέλεια δύναται, επίσης, με από-
φασή της να αναθέτει στα Μέλη της ΕΕΤΤ ή σε μέλη του
προσωπικού της συγκεκριμένα διαχειριστικά καθήκοντα.
Επίσης, με απόφαση της Ολομέλειας συστήνονται ειδικοί
λογαριασμοί σε Τραπεζικά ιδρύματα, όπου κατατίθενται
τα έσοδα της ΕΕΤΤ. Η Ολομέλεια της ΕΕΤΤ εγκρίνει στο
τέλος κάθε διαχειριστικής χρήσης τον απολογισμό και
τον ετήσιο ισολογισμό της ΕΕΤΤ».
Άρθρο 3
Τροποποίηση του άρθρου 3
της ΑΠ ΕΕΤΤ 996/08/22.6.2021
Το άρθρο 3 τροποποιείται ως εξής:
«Άρθρο 3 Διάρθρωση Οργανικών Μονάδων (Διευθύνσεις - Τμήματα) Η ΕΕΤΤ διαρθρώνεται σε Διευθύνσεις και
Τμήματα, ως ακολούθως:
Α. Διεύθυνση Τηλεπικοινωνιών που περιλαμβάνει:
- Τμήμα Ρύθμισης Τηλεπικοινωνιακών Θεμάτων
- Τμήμα Εποπτείας και Ελέγχου Τηλεπικοινωνιακού
Τομέα
- Τμήμα Προστασίας Καταναλωτών Τηλεπικοινωνιακού
Τομέα
Β. Διεύθυνση Ταχυδρομείων και Ταχυμεταφορών που
περιλαμβάνει:
- Τμήμα Ρύθμισης Ταχυδρομικών Θεμάτων
- Τμήμα Εποπτείας και Ελέγχου Ταχυδρομικού Τομέα
Γ. Διεύθυνση Φάσματος που περιλαμβάνει:
- Τμήμα Διαχείρισης Φάσματος
- Υποδιεύθυνση Εποπτείας και Ελέγχου Φάσματος που
περιλαμβάνει:
- Τμήμα Σχεδιασμού Εποπτείας Φάσματος
- Τμήμα Εποπτείας και Ελέγχου Φάσματος Αθήνας
- Τμήμα Εποπτείας και Ελέγχου Φάσματος Θεσσαλονίκης
- Τμήμα Εποπτείας και Ελέγχου Φάσματος Πάτρας
- Τμήμα Εποπτείας και Ελέγχου Φάσματος Ηρακλείου
- Τμήμα Συντήρησης Υποδομών Εποπτείας Φάσματος
- Τμήμα Ραδιοεξοπλισμού
Δ. Διεύθυνση Ψηφιακής Διακυβέρνησης που περιλαμβάνει:
- Τμήμα Διαχείρισης Επιχειρησιακών Εφαρμογών και
Δεδομένων
- Τμήμα Ανάλυσης Λειτουργιών και Διαδικασιών
- Τμήμα Υποδομών και Δικτύων
Ε. Διεύθυνση Ανταγωνισμού που περιλαμβάνει:
- Τμήμα Παρακολούθησης Αγορών και Τεκμηρίωσης
- Τμήμα Εφαρμογής Πολιτικής Ανταγωνισμού
Ζ. Διεύθυνση Νομικών Υπηρεσιών που περιλαμβάνει:
- Α’ Τμήμα Νομικής Υποστήριξης
- Β’ Τμήμα Νομικής Υποστήριξης
Η. Διεύθυνση Οικονομικών και Διοικητικών Υπηρεσιών
που περιλαμβάνει:
- Τμήμα Οικονομικής Διαχείρισης
- Τμήμα Ανθρώπινου Δυναμικού
- Τμήμα Κεντρικής Γραμματείας
- Τμήμα Προμηθειών και Διοικητικής Μέριμνας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1280/18.03.2025
Θ. Διεύθυνση Στρατηγικής και Συντονισμού που περιλαμβάνει:
- Τμήμα Παρακολούθησης Τεχνολογικών Εξελίξεων
και Ανάπτυξης Πολιτικών
- Τμήμα Ανάπτυξης και Διαχείρισης Έργων
- Τμήμα Διεθνών Θεμάτων
Ι. Διεύθυνση Ψηφιακών Υπηρεσιών και λοιπών Ψηφιακών Θεμάτων
- Τμήμα Συντονισμού Ψηφιακών Υπηρεσιών και λοιπών Ψηφιακών Θεμάτων
- Τμήμα Εποπτείας Ψηφιακών Υπηρεσιών και λοιπών
Ψηφιακών Θεμάτων
ΙΑ. Τμήμα Επικοινωνίας/Δημοσίων Σχέσεων
ΙΒ. CISO - Υπεύθυνος Ασφάλειας Πληροφοριών (ΥΑΠ)
ΙΓ. DPO (Data Protection Officer) - Υπεύθυνος Προστασίας Προσωπικών Δεδομένων
ΙΔ. Τμήμα Εσωτερικού Ελέγχου
ΙΕ. Γραμματεία Διοίκησης της ΕΕΤΤ
ΙΣΤ. Γραμματεία Ολομέλειας της ΕΕΤΤ
ΙΖ. Γραφείο Νομικού Συμβούλου».
Άρθρο 4.
Τροποποίηση του άρθρου 4
της ΑΠ ΕΕΤΤ 996/08/22.6.2021
Στην παρ. 2 του άρθρου 4, μετά το στοιχείο 2.35, προστίθενται τα στοιχεία 2.36 - 2.41, ως εξής:
«2.36 Η τήρηση και επεξεργασία Mητρώου Παρόχων
Ενδιάμεσων Υπηρεσιών (συμπεριλαμβανομένων των
παρόχων υπηρεσιών φιλοξενίας) και ο έλεγχος αυτού, σε
συνεργασία με το Τμήμα Συντονισμού Ψηφιακών Υπηρεσιών και λοιπών Ψηφιακών Θεμάτων της Διεύθυνσης
Ψηφιακών Υπηρεσιών και λοιπών Ψηφιακών Θεμάτων.
2.37 Η συλλογή και αξιολόγηση των στοιχείων των
επιχειρήσεων που υποβάλλουν στην ΕΕΤΤ αίτηση για
εγγραφή στο Μητρώο Παρόχων Ενδιάμεσων Υπηρεσιών (συμπεριλαμβανομένων των παρόχων υπηρεσιών
φιλοξενίας), σε συνεργασία με το Τμήμα Συντονισμού
Ψηφιακών Υπηρεσιών και λοιπών Ψηφιακών Θεμάτων
της Διεύθυνσης Ψηφιακών Υπηρεσιών και λοιπών Ψηφιακών Θεμάτων.
2.38 H συνδρομή του Τμήματος Συντονισμού Ψηφιακών Υπηρεσιών και λοιπών Ψηφιακών Θεμάτων της
Διεύθυνσης Ψηφιακών Υπηρεσιών και λοιπών Ψηφιακών
Θεμάτων για την εισήγηση για την έκδοση και τροποποίηση (εάν απαιτείται) του Κανονισμού Εξειδίκευσης
κριτηρίων για τον προσδιορισμό των αμοιβών Εκδοτών
από Παρόχους Υπηρεσιών Κοινωνίας της Πληροφορίας.
2.39 Η συνδρομή του Τμήματος Συντονισμού Ψηφιακών Υπηρεσιών και λοιπών Ψηφιακών Θεμάτων της
Διεύθυνσης Ψηφιακών Υπηρεσιών και λοιπών Ψηφιακών
Θεμάτων αναφορικά με την υποστήριξη της έκτακτης
Επιτροπής που συστήνει η ΕΕΤΤ για την εφαρμογή της
διαδικασίας της παρ. 6 του άρθρου 18 του ν. 4996/2022
που αφορά στην έκδοση εμπιστευτικής γνωμοδότησης,
σε περίπτωση μη επίτευξης συμφωνίας μεταξύ των εκδοτών και των παρόχων υπηρεσιών κοινωνίας της πλη-
ροφορίας τους αναφορικά με τον προσδιορισμό των
σχετικών αμοιβών.
2.40 Η εφαρμογή, σε συνεργασία με την Διεύθυνση
Ψηφιακής Διακυβέρνησης, των διαδικασιών του άρθρου
36Α του ν. 4689/2020 που αφορούν στην απενεργοποίηση διαδικτυακού περιεχομένου που αποτελεί δημόσια
υποκίνηση σε τέλεση τρομοκρατικού εγκλήματος.
2.41 H εφαρμογή των διατάξεων της παρ. 10Α του
άρθρου 66Ε του ν. 2121/1993 που αφορούν στην καταπολέμηση της διαδικτυακής πειρατείας».
Άρθρο 5
Προσθήκη άρθρου 11 Α
στην ΑΠ ΕΕΤΤ 996/08/22.6.2021
Μετά το Άρθρο 11 προστίθεται Άρθρο 11Α με τίτλο:
«Διεύθυνση Ψηφιακών Υπηρεσιών και λοιπών Ψηφιακών
Θεμάτων» ως εξής:
«1 Η Διεύθυνση Ψηφιακών Υπηρεσιών και λοιπών Ψηφιακών Θεμάτων είναι αρμόδια για την τον σχεδιασμό,
τη διεκπεραίωση και την αντιμετώπιση κάθε ζητήματος σχετικού με τις αρμοδιότητες της ΕΕΤΤ στο πλαίσιο
των Κανονισμών (ΕΕ) 2022/2065, (ΕΕ) 2022/1925, (ΕΕ)
2021/784, της Οδηγίας (ΕΕ) 2019/790 και όλων των σχετικών με τα ανωτέρω εφαρμοστικών νόμων. H Διεύθυνση
Ψηφιακών Θεμάτων αποτελείται από 2 τμήματα: Τμήμα
Συντονισμού Ψηφιακών Υπηρεσιών και λοιπών Ψηφιακών Θεμάτων και Τμήμα Εποπτείας Ψηφιακών Υπηρεσι-
ών και λοιπών Ψηφιακών Θεμάτων.
2 Οι αρμοδιότητες του Τμήματος Συντονισμού Ψηφιακών Υπηρεσιών και λοιπών Ψηφιακών Θεμάτων είναι:
2.1 Η σύνταξη και δημοσίευση της ετήσιας έκθεσης
δραστηριοτήτων του άρθρου 55 του Κανονισμού (ΕΕ)
2022/2065 («Πράξη για τις Ψηφιακές Υπηρεσίες»), σύμφωνα με το άρθρο 18 του του ν. 5099/2024.
2.2 Η εισήγηση για την έκδοση κατευθυντήριων οδηγιών της ΕΕΤΤ για την πιστοποίηση οργάνων εξωδικα-
στικής επίλυσης διαφορών στο πλαίσιο της Πράξης για
τις Ψηφιακές Υπηρεσίες.
2.3 H αξιολόγηση αιτήσεων και η εισήγηση για την πιστοποίηση οργάνων εξωδικαστικής επίλυσης διαφορών
της Πράξης για τις Ψηφιακές Υπηρεσίες, η εισήγηση για
την ανάκληση της πιστοποίησης των εν λόγω οργάνων,
καθώς και η κοινοποίηση των σχετικών αποφάσεων ΕΕΤΤ
στην Ευρωπαϊκή Επιτροπή.
2.4 H συλλογή και αξιολόγηση των ετήσιων εκθέσεων
των πιστοποιημένων οργάνων εξωδικαστικής επίλυσης
διαφορών της Πράξης για τις Ψηφιακές Υπηρεσίες σχετικά με τη λειτουργία τους και τις διαφορές που διαχει-
ρίστηκαν.
2.5 Η σύνταξη ανά διετία της έκθεσης του άρθρου 55
του Κανονισμού (ΕΕ) 2022/2065 (Πράξη για τις Ψηφιακές
Υπηρεσίες) σχετικά με την λειτουργία και τις δραστηριότητες των οργάνων εξωδικαστικής επίλυσης διαφορών
που έχει πιστοποιήσει η ΕΕΤΤ.
2.6 Η εισήγηση για την έκδοση κατευθυντήριων οδηγιών της ΕΕΤΤ και της αίτησης για την αναγνώριση της
ιδιότητας της αξιόπιστης πηγής επισήμανσης παράνομου περιεχομένου (εφεξής «Trusted Flagger»), σύμφωνα
με την Πράξη για τις Ψηφιακές Υπηρεσίες.
2.7 H αξιολόγηση αιτήσεων οντοτήτων για την αναγνώριση της ιδιότητας του Trusted Flagger και η εισήγη-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1280/18.03.2025
ση για την αναγνώριση ή την ανάκληση ή την αναστολή της ιδιότητας αυτής, καθώς και η κοινοποίηση των
σχετικών αποφάσεων στην Ευρωπαϊκή Επιτροπή και το
Συμβούλιο Ψηφιακών Υπηρεσιών.
2.8 H παρακολούθηση των δραστηριοτήτων των
Trusted Flaggers και η αξιολόγηση αυτών, όπου απαιτείται καθώς και η παραλαβή των εκθέσεων που δημο-
σιεύουν οι trusted flaggers σε ετήσια βάση.
2.9 O συντονισμός σε εθνικό επίπεδο όλων των ζητημάτων που αφορούν την επίβλεψη και την επιβολή του
Κανονισμού (ΕΕ) 2022/2065 «Πράξη για τις Ψηφιακές
Υπηρεσίες» στο πλαίσιο αρμοδιοτήτων του τμήματος.
2.10 H εκπροσώπηση της ΕΕΤΤ, ως Συντονιστή ψηφιακών υπηρεσιών και η συνεργασία με την Ευρωπαϊκή
Επιτροπή, το Συμβούλιο Ψηφιακών Υπηρεσιών και τους
Συντονιστές των άλλων κρατών μελών για την αποτελεσματική εφαρμογή του Κανονισμού (ΕΕ) 2022/2065
σε όλη την Ένωση, στο πλαίσιο αρμοδιοτήτων του τμήματος.
2.11 H προετοιμασία της εκπροσώπησης της ΕΕΤΤ στο
Συμβούλιο Ψηφιακών Υπηρεσιών και η συμμετοχή σε
αυτό όταν απαιτείται.
2.12 H συμμετοχή στις ομάδες εργασίας (working
groups) που ορίζει το Συμβούλιο Ψηφιακών Υπηρεσιών
της Ευρωπαϊκής Επιτροπής σχετικά με την εφαρμογή της
Πράξης, στα οποία θα συμμετέχουν στελέχη από τους
Συντονιστές Ψηφιακών Υπηρεσιών των Κρατών Μελών
στο πλαίσιο αρμοδιοτήτων του τμήματος.
2.13 H χρήση του πληροφοριακού συστήματος ανταλλαγής πληροφοριών της Ευρωπαϊκής Επιτροπής («Agora»)
για την επικοινωνία και ανταλλαγή πληροφοριών με την
Ευρωπαϊκή Επιτροπή, το Συμβούλιο Ψηφιακών Υπηρεσιών, τους λοιπούς DSCs και άλλους χρήστες του συστήμα-
τος στο πλαίσιο της Πράξης για τις Ψηφιακές Υπηρεσίες
και των αρμοδιοτήτων του τμήματος.
2.14 H άσκηση των αρμοδιοτήτων της ΕΕΤΤ, ως Συντονιστή ψηφιακών υπηρεσιών, αναφορικά με τις εντολές
ανάληψης δράσης κατά παράνομου περιεχομένου και
τις εντολές παροχής πληροφοριών των άρθρων 9 και
10 της Πράξης για τις Ψηφιακές Υπηρεσίες.
2.15 Η συνεργασία, η ανταλλαγή πληροφοριών με τις
συναρμόδιες αρχές (Α.Π.Δ.Π.Χ. και Ε.Σ.Ρ.), τη Διεύθυνση
Δίωξης Ηλεκτρονικού Εγκλήματος και με άλλες αρχές
με αρμοδιότητες συναφείς με το αντικείμενο της Πράξης για τις Ψηφιακές Υπηρεσίες και ιδίως το Υπουργείο
Ανάπτυξης, καθώς και η εισήγηση για τη σκοπιμότητα
σύναψης συμφώνων συνεργασίας με αυτές τις αρχές,
στο πλαίσιο των καθηκόντων της ΕΕΤΤ ως Συντονιστή
ψηφιακών υπηρεσιών.
2.16 H υποστήριξη του ρόλου της ΕΕΤΤ, ως Προέδρου
της Συμβουλευτικής Επιτροπής για τις Ψηφιακές Υπηρεσίες του άρθρου 14 του ν. 5099/2024 (Α’ 48).
2.17 H επικαιροποίηση της ενότητας Ψηφιακών Υπηρεσιών του δικτυακού τόπου της ΕΕΤΤ, σε θέματα που
άπτονται των αρμοδιοτήτων του τμήματος.
2.18 H προετοιμασία σε συνεργασία με το Τμήμα Επικοινωνίας/Δημοσίων Σχέσεων δελτίων τύπου, ανακοι-
νώσεων και άλλου προωθητικού υλικού που σχετίζεται
με τις αρμοδιότητες του τμήματος.
2.19 Η συνεργασία με το Τμήμα Ρύθμισης Τηλεπικοινωνιακών Θεμάτων για την τήρηση και επεξεργασία
Μητρώου Παρόχων Ενδιάμεσων Υπηρεσιών (συμπεριλαμβανομένων των παρόχων υπηρεσιών φιλοξενίας),
που τηρείται στην ΕΕΤΤ και ο έλεγχος αυτού.
2.20 Η συνεργασία με το Τμήμα Ρύθμισης Τηλεπικοινωνιακών Θεμάτων για τη συλλογή και αξιολόγηση των
στοιχείων των επιχειρήσεων που υποβάλλουν στην ΕΕΤΤ
αίτηση για εγγραφή στο Μητρώο Παρόχων Ενδιάμεσων
Υπηρεσιών (συμπεριλαμβανομένων των παρόχων υπηρεσιών φιλοξενίας).
2.21 Η παροχή συνδρομής προς την Ευρωπαϊκή Επιτροπή, σε συνεργασία με τη Διεύθυνση Τηλεπικοινωνιών,
για την εφαρμογή της Πράξης για τις Ψηφιακές Αγορές
(Κανονισμού (ΕΕ) 2022/1925).
2.22 Ο έλεγχος τήρησης των υποχρεώσεων των παρόχων ενδιάμεσων υπηρεσιών αναφορικά με το «Μητρώο
Παρόχων Ενδιάμεσων υπηρεσιών (συμπεριλαμβανομένων των παρόχων υπηρεσιών φιλοξενίας)» και τα λοιπά
αντικείμενα που αποτελούν αρμοδιότητα του τμήματος.
2.23 Η εκκίνηση διαδικασιών ακροάσεων, σε συνεργασία με το αρμόδιο Τμήμα της Διεύθυνσης Νομικών Υπη-
ρεσιών, για την επιβολή κυρώσεων σε περιπτώσεις παράβασης διατάξεων της Πράξης για τις Ψηφιακές Υπηρεσίες
που υπάγονται στη δικαιοδοσία της ΕΕΤΤ και εμπίπτουν
στις αρμοδιότητες του τμήματος, καθώς και η υποστήριξη
της επιτροπής ακροάσεως στη διαδικασία αυτή.
2.24 Η διεκπεραίωση όλων των ενεργειών που απαιτούνται σχετικά με την υποβολή πληροφοριών στο
σύστημα ανταλλαγής πληροφοριών Agora της ΕΕ αναφορικά με τους παρόχους ενδιάμεσων υπηρεσιών, τα
όργανα εξωδικαστικής επίλυσης διαφορών, τους Trusted
Flaggers, συμπεριλαμβανομένης της διαχείρισης αιτήσεων για εγγραφή στη βάση δεδομένων διαφάνειας της Ευ-
ρωπαϊκής Επιτροπής (Statement of Reasons database).
2.25 Η συνεργασία με ευρωπαϊκούς και διεθνείς φορείς, καθώς και η εκπροσώπηση της ΕΕΤΤ, όπου απαι-
τείται, για θέματα που εμπίπτουν στις αρμοδιότητες του
Τμήματος.
2.26 Η μέριμνα για την έκδοση κάθε άλλης κανονιστικής πράξης ή εισήγησης που είναι αναγκαία σύμφωνα
με τη ισχύουσα νομοθεσία περί ψηφιακών υπηρεσιών.
2.27 Η εισήγηση για τη συγκρότηση συνεργείων
ελέγχων και η διενέργεια ελέγχων συμμόρφωσης των
υπόχρεων με τη νομοθεσία ψηφιακών υπηρεσιών στο
πλαίσιο των αρμοδιοτήτων του Τμήματος.
2.28 Η υποστήριξη της ΕΕΤΤ για τη συνεργασία με τις
αρμόδιες αρχές των άλλων κρατών μελών της Ευρωπαϊκής Ένωσης και με την Ευρωπόλ σύμφωνα με το άρ-
θρο 14 του Κανονισμού (ΕΕ) 2021/784 στο πλαίσιο των
αρμοδιοτήτων του τμήματος.
2.29 Η σύνταξη και η επιμέλεια δημοσίευσης της
ετήσιας έκθεσης διαφάνειας του άρθρου 8 του Κανονισμού (ΕΕ) 2021/784, σύμφωνα με το άρθρο 18 του
ν. 5067/2023.
2.30 Η τήρηση αρχείου με τις εντολές αφαίρεσης, τις
εκθέσεις και λοιπές πληροφορίες και στοιχεία ανά εποπτευόμενο πάροχο υπηρεσιών φιλοξενίας, σύμφωνα με
το άρθρο 10 του ν. 5067/2023.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1280/18.03.2025
2.31 Η οργάνωση και η συμμετοχή στο σύστημα της
επιφυλακής, ετοιμότητας και ενεργής, για την αντιμετώπιση των περιπτώσεων που χρήζουν άμεσης και επείγου-
σας παρέμβασης και που σχετίζονται με τις αρμοδιότητες της Διεύθυνσης.
2.32 Η συνδρομή στη σύνταξη του ετήσιου προϋπολογισμού των απαιτούμενων δαπανών του Τμήματος για
την άσκηση των αρμοδιοτήτων του σε συνεργασία με
τη Διεύθυνση Οικονομικών και Διοικητικών Υπηρεσιών.
2.33 Η υποβολή αιτημάτων προς το Τμήμα Προμηθειών και Διοικητικής Μέριμνας για την προμήθεια υπηρε-
σιών ή/και προϊόντων που απαιτούνται για την άσκηση
των αρμοδιοτήτων του Τμήματος, συνοδευόμενα από
τα απαραίτητα έγγραφα, καθώς και η υποστήριξη των
σχετικών διαδικασιών και η συνδρομή στη διαχείριση
των οικείων συμβάσεων, όταν αυτό απαιτείται.
2.34 Η υποστήριξη των λοιπών τμημάτων της Διεύθυνσης, όπου απαιτείται, κατά τη διενέργεια ελέγχων για την
τήρηση της νομοθεσίας όλων των ψηφιακών θεμάτων
που άπτονται στις αρμοδιότητες της Διεύθυνσης.
2.35 H εισήγηση για την έκδοση και τροποποίηση (εάν
απαιτείται) του Κανονισμού Εξειδίκευσης κριτηρίων για
τον προσδιορισμό των αμοιβών Εκδοτών από Παρόχους
Υπηρεσιών Κοινωνίας της Πληροφορίας, σε συνεργασία
με το Τμήμα Ρύθμισης Τηλεπικοινωνιακών Θεμάτων.
2.36 Η υποστήριξη της έκτακτης Επιτροπής που συστήνει η ΕΕΤΤ για την εφαρμογή της διαδικασίας της
παρ. 6 του άρθρου 18 του ν. 4996/2022 αναφορικά με
την έκδοση εμπιστευτικής γνωμοδότησης, σε περίπτωση
μη επίτευξης συμφωνίας μεταξύ των εκδοτών και των
παρόχων υπηρεσιών κοινωνίας της πληροφορίας αναφορικά με τον προσδιορισμό των σχετικών αμοιβών, σε
συνεργασία με το Τμήμα Ρύθμισης Τηλεπικοινωνιακών
Θεμάτων.
2.37 Η παρακολούθηση των τεχνολογικών εξελίξεων
και της ανάπτυξης πολιτικών αναφορικά με ψηφιακά
θέματα σε συνεργασία με τη Διεύθυνση Στρατηγικής
και Συντονισμού της ΕΕΤΤ.
3 Οι αρμοδιότητες του Τμήματος Εποπτείας Ψηφιακών
Υπηρεσιών και λοιπών Ψηφιακών Θεμάτων είναι:
3.1 Η επίβλεψη των παρόχων ενδιάμεσων υπηρεσιών που εμπίπτουν στην αρμοδιότητα της Ελλάδας και η
διενέργεια ελέγχων συμμόρφωσής τους προς τις υποχρεώσεις της Πράξης για τις Ψηφιακές Υπηρεσίες για
τις οποίες είναι αρμόδια η ΕΕΤΤ. Οι έλεγχοι εκκινούν είτε
αυτεπαγγέλτως είτε στο πλαίσιο εξέτασης καταγγελίας.
Σε περίπτωση διαπίστωσης μη συμμόρφωσης, η κοινοποίηση της εν λόγω διαπίστωσης και κλήση του παρό-
χου, εντός ορισμένης προθεσμίας να εκθέσει τις απόψεις
του και να συμμορφωθεί με την Πράξη για τις Ψηφιακές
Υπηρεσίες ή τον ν. 5099/2024.
3.2 Η υποβολή αιτιολογημένων αιτημάτων παροχής
πληροφοριών προς τους παρόχους ενδιάμεσων υπηρεσιών, καθώς και προς άλλα πρόσωπα που ενεργούν για
σκοπούς που αφορούν στις εμπορικές, επιχειρηματικές
ή επαγγελματικές τους δραστηριότητες, προς το σκοπό
διερεύνησης εικαζόμενων παραβάσεων της Πράξης για
τις Ψηφιακές Υπηρεσίες.
3.3 Η αξιολόγηση αιτήσεων ερευνητών που συνδέονται με ερευνητικούς οργανισμούς που βρίσκονται στην
Ελλάδα για την χορήγηση του καθεστώτος του «διαπιστευμένου ερευνητή» για πρόσβαση σε δεδομένα μίας
VLOP ή VLOSE.
3.4 Ο συντονισμός σε εθνικό επίπεδο όλων των ζητημάτων που αφορούν την επίβλεψη και την επιβολή της
Πράξης για τις Ψηφιακές Υπηρεσίες στο πλαίσιο αρμοδιοτήτων του τμήματος.
3.5 Η συνεργασία με την Ευρωπαϊκή Επιτροπή, το Συμβούλιο Ψηφιακών Υπηρεσιών και τους Συντονιστές των
άλλων κρατών μελών για την αποτελεσματική εφαρμογή
του Κανονισμού σε όλη την Ένωση, στο πλαίσιο αρμοδιοτήτων του τμήματος.
3.6 Η διαμόρφωση της φόρμας υποβολής καταγγελίας,
της διαδικασίας και κατευθυντήριων οδηγιών της ΕΕΤΤ για
την υποβολή καταγγελιών για παραβάσεις της Πράξης για
τις Ψηφιακές Υπηρεσίες, βάσει του άρθρου 53 της αυτής.
3.7 Η παραλαβή και ο έλεγχος καταγγελιών για παραβάσεις της Πράξης για τις Ψηφιακές Υπηρεσίες, συμπε-
ριλαμβανομένης της διαβίβασης σε άλλη αρμόδια αρχή
για την Πράξη (ΕΣΡ, ΑΠΔΠΧ), ή σε Συντονιστές άλλων
κρατών μελών της ΕΕ ή στην Ευρωπαϊκή Επιτροπή όπου
απαιτείται.
3.8 Η εκκίνηση διαδικασιών ακροάσεων, σε συνεργασία με το αρμόδιο Τμήμα της Διεύθυνσης Νομικών
Υπηρεσιών, για την επιβολή κυρώσεων σε περιπτώσεις
παράβασης της Πράξης για τις Ψηφιακές Υπηρεσίες από
παρόχους ενδιάμεσων υπηρεσιών που υπάγονται στη
δικαιοδοσία της ΕΕΤΤ, καθώς και η υποστήριξη της επιτροπής ακροάσεως στη διαδικασία αυτή.
3.9 Η εκκίνηση διαδικασιών ακροάσεων, σε συνεργασία με το αρμόδιο Τμήμα της Διεύθυνσης Νομικών
Υπηρεσιών, για την επιβολή των διοικητικών κυρώσεων
που προβλέπονται στα άρθρα 14 και 15 του ν. 5067/2023
για τις παραβιάσεις του άρθρου 18 του Κανονισμού (ΕΕ)
2021/784 (άρθρο 5 παρ. 1 στοιχ. β του Νόμου).
3.10 Η συμμετοχή στις ομάδες εργασίας (working
groups) που ορίζονται από το Συμβούλιο Ψηφιακών
Υπηρεσιών της Ευρωπαϊκής Επιτροπής σχετικά με την
εφαρμογή της Πράξης για τις Ψηφιακές Υπηρεσίες, στις
οποίες θα συμμετέχουν στελέχη από τους Συντονιστές
Ψηφιακών Υπηρεσιών των Κρατών Μελών στο πλαίσιο
αρμοδιοτήτων του τμήματος.
3.11 Η χρήση του συστήματος Agora για την επικοινωνία και ανταλλαγή πληροφοριών με την Ευρωπαϊκή
Επιτροπή, το Συμβούλιο Ψηφιακών Υπηρεσιών και τους
λοιπούς DSCs.
3.12 Η συνεργασία με άλλες αρχές που έχουν την αρμοδιότητα να εκδίδουν εντολές ανάληψης δράσης κατά
παράνομου περιεχομένου ή παροχής πληροφοριών συναφών με το αντικείμενο της Πράξης για τις Ψηφιακές
Υπηρεσίες ή να δέχονται καταγγελίες για θέματα που
άπτονται άμεσα ή έμμεσα της Πράξης καθώς και η προετοιμασία συμφώνων συνεργασίας, όπου κρίνεται χρή-
σιμο, στο πλαίσιο αρμοδιοτήτων του τμήματος.
3.13 Η διαβίβαση των καταγγελιών/παραπόνων που
δεν εμπίπτουν στις αρμοδιότητες της ΕΕΤΤ στους αρμόδιους δημόσιους φορείς όπου κρίνεται απαραίτητο.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1280/18.03.2025
3.14 Η εξαγωγή περιοδικών ή κατόπιν ειδικού αιτήματος, στατιστικών στοιχείων σχετικά με τις υποβληθείσες
καταγγελίες/παράπονα καταναλωτών.
3.15 Η επικαιροποίηση της ενότητας Ψηφιακών Υπηρεσιών του δικτυακού τόπου της ΕΕΤΤ για θέματα που
αφορούν τις αρμοδιότητες του τμήματος.
3.16 Η προετοιμασία σε συνεργασία με το Τμήμα Επικοινωνίας/Δημοσίων Σχέσεων δελτίων τύπου, ανακοι-
νώσεων και άλλου προωθητικού υλικού που σχετίζεται
με τις αρμοδιότητες του τμήματος.
3.17 Η εισήγηση για τη συγκρότηση συνεργείων ελέγχων της τήρησης της νομοθεσίας ψηφιακών υπηρεσιών,
στο πλαίσιο των αρμοδιοτήτων του τμήματος και η τήρηση των αρχείων των ελέγχων.
3.18 Η οργάνωση και η συμμετοχή στο σύστημα της
επιφυλακής, ετοιμότητας και ενεργής, για την αντιμετώπιση των περιπτώσεων που χρήζουν άμεσης και επείγου-
σας παρέμβασης και που σχετίζονται με τις αρμοδιότητες της Διεύθυνσης.
3.19 Η συνεργασία με τους εποπτικούς/ελεγκτικούς
φορείς των λοιπών κρατών μελών της Ε.Ε. και με ευρωπαϊκούς και διεθνείς φορείς για θέματα που εμπίπτουν στις
αρμοδιότητες εποπτείας θεμάτων ψηφιακών υπηρεσιών,
3.20 Η εποπτεία των παρόχων υπηρεσιών φιλοξενίας
αναφορικά με την εφαρμογή των μέτρων που επιβάλλονται σύμφωνα με το άρθρο 5 του Κανονισμού (ΕΕ)
2021/784 και το άρθρο 8 του ν. 5067/2023.
3.21 Η συνεργασία με τις αρμόδιες αρχές των άλλων
κρατών μελών της Ευρωπαϊκής Ένωσης και με την Ευρωπόλ σύμφωνα με το άρθρο 14 του Κανονισμού (ΕΕ)
2021/784 στο πλαίσιο των αρμοδιοτήτων του τμήματος.
3.22 Η υποστήριξη, σε συνεργασία με την Διεύθυνση
Ψηφιακής Διακυβέρνησης και το Τμήμα Ρύθμισης Τηλεπικοινωνιών Θεμάτων, των εισαγγελικών λειτουργών, κα-
τόπιν αιτήματός τους κατά την άσκηση των αρμοδιοτήτων αναφορικά με την έκδοση των εντολών αφαίρεσης,
σύμφωνα με το άρθρο 3 του Κανονισμού (ΕΕ) 2021/784,
και τον έλεγχο των διασυνοριακών εντολών αφαίρεσης
του άρθρου 4 του Κανονισμού (ΕΕ) 2021/784.
3.23 Η συνδρομή στη σύνταξη του ετήσιου προϋπολογισμού των απαιτούμενων δαπανών του Τμήματος για
την άσκηση των αρμοδιοτήτων του σε συνεργασία με
τη Διεύθυνση Οικονομικών και Διοικητικών Υπηρεσιών.
3.24 Η υποβολή αιτημάτων προς το Τμήμα Προμηθειών και Διοικητικής Μέριμνας για την προμήθεια υπηρε-
σιών ή/και προϊόντων που απαιτούνται για την άσκηση
των αρμοδιοτήτων του Τμήματος, συνοδευόμενα από
τα απαραίτητα έγγραφα, καθώς και η υποστήριξη των
σχετικών διαδικασιών και η συνδρομή στη διαχείριση
των οικείων συμβάσεων, όταν αυτό απαιτείται.
3.25 Η παροχή πληροφοριών και η εισήγηση για την
έκδοση συστάσεων της ΕΕΤΤ προς τους χρήστες ψηφιακών υπηρεσιών για τις εξελίξεις στα θέματα ψηφιακών
θεμάτων και τα δικαιώματά τους που απορρέουν από τη
σχετική νομοθεσία.
3.26 Η υποστήριξη των λοιπών τμημάτων της Διεύθυνσης, όπου απαιτείται, κατά τη διενέργεια ελέγχων για την
τήρηση της νομοθεσίας όλων των ψηφιακών θεμάτων
που άπτονται στις αρμοδιότητες της Διεύθυνσης.
3.27 Η εποπτεία λοιπών ψηφιακών θεμάτων για τα
οποία έχουν ανατεθεί στην ΕΕΤΤ αρμοδιότητες».
Άρθρο 6
Τελικές, μεταβατικές διατάξεις και έναρξη ισχύος
1. Κάθε αμφισβήτηση που τυχόν προκύψει κατά τη
μεταφορά των αρμοδιοτήτων από τις παλαιές στις νέες
οργανικές μονάδες που συστήνονται με το παρόν, επιλύεται με απόφαση της Ολομέλειας της ΕΕΤΤ.
2. Μετά τη θέση σε ισχύ της παρούσας απόφασης, η
ΕΕΤΤ επιφυλάσσεται να εκδώσει αποφάσεις νέες ή να
τροποποιήσει προηγούμενες αποφάσεις της για την
οργανωτική της δομή, όπως, ιδίως, για την κατανομή
των θέσεων του προσωπικού της ΕΕΤΤ στις οργανικές
μονάδες, την τοποθέτηση/επανατοποθέτηση προσωπικού στις οργανικές μονάδες σύμφωνα με αυτό, για την
κατανομή δαπανών της νέας οργανικής μονάδας, καθώς
και κάθε άλλη απόφαση η οποία είναι απαραίτητη για
την προσαρμογή στη νέα αυτή δομή.
3. Η ισχύς της παρούσας απόφασης εκκινεί με τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 10 Φεβρουαρίου 2025
Ο Πρόεδρος
ΚΩΝΣΤΑΝΤΊΝΟΣ ΜΑΣΣΈΛΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1280/18.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250201280.pdf | Tokens: 44948]